aksjeloven
Store norske leksikon,Jus,Formuerett,Selskapsrett
Aksjeloven, lov om aksjeselskaper av 13. juni 1997 nr. 44, inneholder bestemmelser om selskaper – normalt med økonomisk formål – hvor deltakerne bare deltar med avtalt innskudd og ingen av deltakerne har personlig ansvar for selskapets forpliktelser.
Utenfor aksjeloven faller allmennaksjeselskaper, som reguleres av lov om allmennaksjeselskaper av 13. juni 1997. Med mindre selskapet ved stiftelsen er betegnet som aksjeselskap, får loven heller ikke anvendelse på samvirkelag og selskaper som ikke har økonomisk formål.For visse aksjeselskaper gjelder den alminnelige aksjelov i den utstrekning avvikende regler ikke finnes i særlige lover:  forretningsbanker, lov av 24. mai 1961,  forsikringsaksjeselskaper, lov av 10. juni 1988 om forsikringsvirksomhet, finansieringsforetak. lov av 10. juni 1988 om finansieringsvirksomhet. Også for aksjeselskaper med meieridrift eller melkeomsetning som hovedformål gjelder enkelte særregler (lov av 25. juni 1936).Utenlandske selskaper går ikke inn under aksjeloven, men lov av 21. juni 1985 om registrering av foretak har regler om registrering av visse opplysninger om den virksomhet slike selskaper driver her i landet. Les mer i Store norske leksikon aksjeselskap Eksterne lenker Lovdata: aksjeloven